Cinîyê Sendîkaya Kedkaranê Weşîye (SES) seba ke destpêkê aktîvîtayanê 8ê Adare bidê destpêkerdene vizêr şîbî Dêrsim. Wesayîtê cinîyan agêrayîşê Amedî de Xarpêt de qeza kerd. Qeza de Mehtape Çalişir, Rozerîne Çatak, Kadere altundag û Guneşe Ozel rê cayê serebûtî de mudaxele ame kerdene û dima ameyî berdene bi Nêweşxaneyê Dewlete yê Kovancilarî û Xarpêtî.
Ame zanayene ke rewşa weşîye ya Guneşe Ozel giran a û Nêweşxaneyê Xarpêtî de binê kontrolê weşîye de ya. Birîndaran ra bedenanê Mehtape Çalişir, Rozerîne Çatak û Kadere Altundag de zî şikîyayîşî estê û Nêweşxaneyê Dewlete yê Kovancilarî de weşkerdişê înan dewam keno.
